**«Қазақстан Республикасының кейбір заңнамалық актілеріне нысаналы капитал қорларының (эндаумент-қорлардың) қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№ р/с** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| 1 | 2 | 3 | 4 | 5 |
| **1. Қазақстан Республикасының Азаматтық кодексі (Ерекше бөлім)** | | | | |
|  | 883-баптың 5-тармағы | 883-бап. Мүлікті сенімгерлік басқарудың тұжырымдамасы мен негіздері  …  **5. Жоқ.** | 883-бап. Мүлікті сенімгерлік басқарудың тұжырымдамасы мен негіздері  …  **5. Нысаналы капитал қорларының қызметін жүзеге асыру кезінде мүлікті сенімгерлік басқару ерекшеліктері нысаналы капитал қорларын реттейтін Қазақстан Республикасының заңнамалық актілерінде белгіленеді.** | Нысаналы капитал қорларының басқа мекемелер мен ұйымдардан ерекшеленетін нақты қажеттіліктері мен мақсаттары бар. Нысаналы капитал қорлары жағдайында мүлікті сенімгерлік басқару үшін арнайы ережелер «Нысаналы капитал қорлары туралы» ҚРЗЖ-да бекітіледі және басқару процесін олардың бірегей қажеттіліктері мен міндеттеріне бейімдеуге мүмкіндік береді.  Заңнамалық актілер арқылы нысаналы капитал қорларының қызметін жүзеге асыру кезінде мүлікті сенімгерлік басқару ерекшеліктерін белгілеу осы қорлардың неғұрлым тиімді және ашық жұмысына ықпал етеді, донорлар мен қоғам алдындағы жауапкершілікті, сондай-ақ осы саладағы халықаралық стандарттарға сәйкестікті қамтамасыз етеді |
| **2. «Білім туралы» Қазақстан Республикасының Заңы** | | | | |
|  | 1-баптың 21-4) тармақшасы | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар қолданылады:  …  **21-4) эндаумент-жоғары және (немесе) жоғары оқу орнынан кейінгі білім беру ұйымының қоры-қайырымдылық көмек, өтеусіз аударымдар, қайырмалдықтар, гранттар, білім беру ұйымдары құрылтайшыларының (қатысушыларының) салымдары есебінен қалыптастырылатын, инвестициялық кірісі ғылыми, ғылыми-техникалық және (немесе) білім беру қызметін қаржыландыруға бағытталатын нысаналы капитал қоры;**  **…** | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар қолданылады:  …  **21-4) эндаумент-қор (нысаналы капитал) – эндаументтер мен инвестициялық кіріс, сондай-ақ коммерциялық емес ұйымның меншікті қаражаты есебінен қалыптастырылатын және (немесе) толықтырылатын және меценаттық қызмет объектілерін қаржыландыру үшін пайдаланылатын нысаналы капитал қоры мүлкінің бір бөлігі;**  **…** | «Нысаналы капитал қорлары туралы» ҚРЗЖ-на сәйкес келтіру. «Нысаналы капитал қорлары туралы» ҚРЗЖ-да эндаументтің, эндаумент-қордың және нысаналы капитал қорының жаңа анықтамалары бекітіледі. |
|  | 43-1-баптың 3-тармағының 1) тармақшасы | 43-1-бап. Жоғары және (немесе) жоғары оқу орнынан кейінгі білім беру ұйымдарының қызметі мен құзыреті  …  3. Жоғары және (немесе) жоғары оқу орнынан кейінгі білім беру ұйымдары Қазақстан Республикасының заңнамасына сәйкес құқылы:  1) **жоғары және (немесе) жоғары оқу орнынан кейінгі білім беру ұйымының эндаумент-қорын** құруға; | 43-1-бап. Жоғары және (немесе) жоғары оқу орнынан кейінгі білім беру ұйымдарының қызметі мен құзыреті  …  3. Жоғары және (немесе) жоғары оқу орнынан кейінгі білім беру ұйымдары Қазақстан Республикасының заңнамасына сәйкес құқылы:  1) **нысаналы капитал қорын** құруға;  … | «Нысаналы капитал қорлары туралы» ҚРЗЖ-на сәйкес келтіру |
|  | 61-баптың 3-тармағының 5) тармақшасы | 61-бап. Қаржыландыру жүйесі, қағидаттары және көздері  …  3. Білім беруді қаржыландыру көздері:  …  5) қайырымдылық көмек, өтеусіз аударымдар мен қайырмалдықтар, гранттар, білім беру ұйымдары құрылтайшыларының (қатысушыларының) салымдары, **жоғары және (немесе) жоғары оқу орнынан кейінгі білім беру ұйымдарының** эндаумент-қорларының инвестициялық кіріс қаражаты. | 61-бап. Қаржыландыру жүйесі, қағидаттары және көздері  …  3. Білім беруді қаржыландыру көздері:  …  5) қайырымдылық көмек, өтеусіз аударымдар мен қайырмалдықтар, гранттар, білім беру ұйымдары құрылтайшыларын (қатысушыларын) салымдары, эндаумент-қорлардың инвестициялық кіріс қаражаты. | «Нысаналы капитал қорлары туралы» ҚРЗЖ-на сәйкес келтіру |
| **3. «Ғылым туралы» Қазақстан Республикасының Заңы** | | | | |
|  | 1-баптың 19-2) тармақшасы | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар қолданылады:  …  19-2) **жоғары және (немесе) жоғары оқу орнынан кейінгі білім беру ұйымының эндаумент-қоры қайырымдылық көмек, өтеусіз аударымдар, қайырмалдықтар, гранттар, білім беру ұйымдары құрылтайшыларының (қатысушыларының) салымдары есебінен қалыптастырылатын, инвестициялық кірісі ғылыми, ғылыми-техникалық және (немесе) білім беру қызметін қаржыландыруға бағытталатын** нысаналы капитал қоры; | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар қолданылады:  …  19-2) **эндаумент-қор (нысаналы капитал) – эндаументтер мен инвестициялық кіріс, сондай-ақ коммерциялық емес ұйымның меншікті қаражаты есебінен қалыптастырылатын және (немесе) толықтырылатын және меценаттық қызмет объектілерін қаржыландыру үшін пайдаланылатын нысаналы капитал қоры мүлкінің бөлігі;** | «Нысаналы капитал қорлары туралы» ҚРЗЖ-на сәйкес келтіру |
|  | 15-баптың 3-тармағы | 15-бап. Жоғары және (немесе) жоғары оқу орнынан кейінгі білім беру ұйымдарының ғалымдарын, ғылыми қызметкерлерін көтермелеу шаралары  …  3. Білім алушыларды, ғалымдарды, ғылыми қызметкерлер мен ұйымдарды көтермелеу шарасы ретінде **жоғары және (немесе) жоғары оқу орнынан кейінгі білім беру ұйымының** эндаумент-қорының инвестициялық кіріс қаражатынан стипендия төленуі мүмкін. | 15-бап. Жоғары және (немесе) жоғары оқу орнынан кейінгі білім беру ұйымдарының ғалымдарын, ғылыми қызметкерлерін көтермелеу шаралары  …  3. Білім алушыларды, ғалымдарды, ғылыми қызметкерлер мен ұйымдарды көтермелеу шарасы ретінде эндаумент-қордың инвестициялық кіріс қаражатынан стипендия төленуі мүмкін. | «Нысаналы капитал қорлары туралы» ҚРЗЖ-на сәйкес келтіру |
|  | 28-баптың 3-тармағының үшінші бөлігі | 28-бап. Ғылыми және (немесе)ғылыми-техникалық қызмет нәтижелерін коммерцияландыру  …  3. Мемлекеттік ғылыми ұйымдар, жоғары және (немесе) жоғары оқу орнынан кейінгі білім беретін мемлекеттік ұйымдар ғылыми және (немесе) ғылыми-техникалық қызмет нәтижелерін коммерцияландыруды жүзеге асыратын ұйымның жарғылық капиталына салым ретінде мемлекеттік органдардың келісімінсіз тек зияткерлік меншік құқықтары енгізілуі мүмкін.  …  Ұйым жүзеге асыратын ғылыми және (немесе) ғылыми-техникалық қызмет нәтижелерін коммерцияландырудан түскен табыстың бір бөлігін ғылыми зерттеу жүргізуді не оны коммерцияландыруды қаржыландыратын жоғары және (немесе) жоғары оқу орнынан кейінгі білім беру ұйымының эндаумент-қорына бөлуге жол беріледі. | 28-бап. Ғылыми және (немесе) ғылыми-техникалық қызмет нәтижелерін коммерцияландыру  …  3. Мемлекеттік ғылыми ұйымдар, жоғары және (немесе) жоғары оқу орнынан кейінгі білім беретін мемлекеттік ұйымдар ғылыми және (немесе) ғылыми-техникалық қызмет нәтижелерін коммерцияландыруды жүзеге асыратын ұйымның жарғылық капиталына салым ретінде мемлекеттік органдардың келісімінсіз тек зияткерлік меншік құқықтары енгізілуі мүмкін.  …  Ұйым жүзеге асыратын ғылыми және (немесе) ғылыми-техникалық қызмет нәтижелерін коммерцияландырудан түскен табыстың бір бөлігін ғылыми зерттеу жүргізуді не оны коммерцияландыруды қаржыландыратын эндаумент-қорға бөлуге жол беріледі. | «Нысаналы капитал қорлары туралы» ҚРЗЖ-на сәйкес келтіру |
| **4. «Қайырымдылық туралы» Қазақстан Республикасының Заңы** | | | | |
|  | 1-баптың 14) тармақшасы | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар пайдаланылады:  …  14) **нысаналы капитал (эндаумент) - қайырымдылық жасаушы капиталдың бастапқы мөлшері сақталған жағдайда қайырымдылық көмекті жүзеге асыруға жіберетін қайырымдылық жасаушы капиталының бастапқы мөлшерінен түсетін инвестициялық кіріс;** | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар пайдаланылады:  …  14) **эндаумент-қор (нысаналы капитал) – эндаументтер мен инвестициялық кіріс, сондай-ақ коммерциялық емес ұйымның меншікті қаражаты есебінен қалыптастырылатын және (немесе) толықтырылатын және меценаттық қызмет объектілерін қаржыландыру үшін пайдаланылатын нысаналы капитал қоры мүлкінің бір бөлігі;**  … | «Нысаналы капитал қорлары туралы» ҚРЗЖ-на сәйкес келтіру. «Нысаналы капитал қорлары туралы» ҚРЗЖ-да эндаументтің, эндаумент-қордың және нысаналы капитал қорының жаңа анықтамалары бекітіледі. |
|  | 1-баптың 14-1) тармақшасы | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар пайдаланылады:  …  **14-1) жоқ;**  **…** | 1-бап. Осы Заңда қолданылатын негізгі ұғымдар  Осы Заңда мынадай негізгі ұғымдар пайдаланылады:  …  **14-1) эндаумент (нысаналы енші) – қайырмалдық, сыйға тарту, өсиет немесе нысаналы енші шартының (шарттарының) талаптарына сәйкес қайырмалдыққа немесе билік етуге, пайдалануға және сақталуын қамтамасыз етуге берілген мүлік**;  … | «Нысаналы капитал қорлары туралы» ҚРЗЖ-на сәйкес келтіру. «Нысаналы капитал қорлары туралы» ҚРЗЖ-да эндаументтің, эндаумент-қордың және нысаналы капитал қорының жаңа анықтамалары бекітіледі. |
|  | 12-баптың 1-тармағының 4) тармақшасы | 12-бап. Қайырымдылық ұйымының кірістері мен шығыстары  1. Қайырымдылық ұйымының кірістері мынадай көздер есебінен қалыптастырылады:  …  4) нысаналы капитал (эндаумент);  … | 12-бап. Қайырымдылық ұйымының кірістері мен шығыстары  1. Қайырымдылық ұйымының кірістері мынадай көздер есебінен қалыптастырылады:  …  4) эндаумент-қордан (нысаналы қордан) түсетін инвестициялық кіріс;  … | «Нысаналы капитал қорлары туралы» ҚРЗЖ-на сәйкес келтіру |
|  | 18-баптың 2-тармағының 2) тармақшасы | 18-бап. Қайырымдылық ұйымының мүлкі, мүлікті қалыптастыру көздері  …  2. Қайырымдылық ұйымының мүлкі:    2) Жеке және (немесе) заңды тұлғалар, сондай-ақ басқа да қайырымдылық ұйымдары берген қайырымдылық қайырмалдықтар, мүліктік жарналар, сыйға тартулар, өсиеттер, нысаналы капиталдар (эндаументтер);  … | 18-бап. Қайырымдылық ұйымының мүлкі, мүлікті қалыптастыру көздері  …  2. Қайырымдылық ұйымының мүлкі:    2) Жеке және (немесе) заңды тұлғалар, сондай-ақ басқа да қайырымдылық ұйымдары берген қайырымдылық қайырмалдықтар, мүліктік жарналар, сыйға тартулар, өсиеттер, эндаументтер (нысаналы салымдар);  … | «Нысаналы капитал қорлары туралы» ҚРЗЖ-на сәйкес келтіру |
|  | 19-бап. | 19-бап. Нысаналы капиталды (эндаументті) қалыптастыру  1. Нысаналы капиталды (эндаументті) қайырымдылық ұйымы Қазақстан Республикасының азаматтық заңнамасының нормаларына сәйкес қайырымдылық қайырмалдығы, сыйға тарту, өсиет объектілерін басқаруға және (немесе) жалға алуға арналған шарт (шарттар) негізінде Қазақстан Республикасының ұлттық валютасында не шетел валютасында активтерді қалыптастыру жолымен құрады.  2. Жылжымалы және жылжымайтын мүлік, сондай-ақ жер учаскелері есебінен нысаналы капиталды (эндаументті) қалыптастыру олардың Қазақстан Республикасының ұлттық валютасындағы нарықтық құны негізінде жүргізіледі.  3. Нысаналы капиталды (эндаументті) толықтыру қайырымдылық бірлестіктерінің меншігіндегі акциялар, облигациялар, басқа да бағалы қағаздар және салымдар (депозиттер) бойынша алынатын дивидендтер (кірістер, сыйақы (мүдде) есебінен жүргізіледі.  4. Нысаналы капитал (эндаумент) жүз миллион теңге мөлшеріндегі сомадан асқан кезде қайырымдылық ұйымы нысаналы капиталды (эндаументті) сенімгерлік басқаруды басқарушы компанияға береді.  5. Жүз миллион теңгеден кем соманы құрайтын нысаналы капиталды (эндаументті) басқаруды ұйымның құрылтай немесе ішкі құжаттарына осыған уәкілеттік берілген қайырымдылық ұйымының басқару органы жүзеге асырады. | 19-бап. Нысаналы капиталды (эндаументті)қалыптастыру  Алып тасталсын. | «Нысаналы капитал қорлары туралы» ҚРЗЖ-на сәйкес келтіру |
|  | 20-бап. | 20-бап. Нысаналы капиталды (эндаументті) пайдалану  1. Нысаналы капиталды (эндаументті) қалыптастырған қайырымдылық ұйымы оны өзінің жарғысына сәйкес пайдалануға міндетті.  2. Нысаналы капиталдан (эндаументтен) түсетін табысты бөлу қайырымдылық бағдарламасының бюджетіне сәйкес жүзеге асырылады.  3. Нысаналы капиталдан (эндаументтен) түсетін табыс білім беру, ғылым, мәдениет, өнер, денсаулық сақтау, спорт, мұражай және мұрағат ісі, қоршаған ортаны қорғау және табиғат пайдалану салаларында қайырымдылық гранттарын құруға бағытталады.  4. Қайырымдылық гранттарының саны мен мөлшерін осы Заңның 19-бабының 4 және 5-тармақтарына сәйкес ұйымның құрылтай немесе ішкі құжаттарына уәкілеттік берілген қайырымдылық ұйымының басқару органы немесе басқарушы компания белгілейді.  5. Басқарушы компанияның нысаналы капиталды (эндаументті) басқару жөніндегі қызметті жүзеге асыруға байланысты әкімшілік-басқару шығыстары нысаналы капиталдың (эндаументтің) жылдық табысы сомасының жиырма пайызынан аспауға тиіс.  6. Қайырымдылық грантын пайдалануды пайдаланушы қайырымдылық жасаушымен жасалған шартқа сәйкес жүзеге асырады. | 20-бап. Нысаналы капиталды (эндаументті) пайдалану  Алып тасталсын. | «Нысаналы капитал қорлары туралы» ҚРЗЖ-на сәйкес келтіру |
|  | 21-бап. | 21-бап. Нысаналы капиталды (эндаументті) тарату  1. Нысаналы капиталды (эндаументті) тарату үшін негіздер:  1) нысаналы капиталды (эндаументті) қайырымдылық, сыйға тарту, өсиет шартына (шарттарына) сәйкес пайдалану;  2) нысаналы капитал (эндаумент) қалыптастырылған мерзімнің өтуі;  3) басқарушы компанияны қайта ұйымдастыру туралы шешім;  4) қайырымдылық ұйымын тарату туралы шешім;  5) қайырымдылық жасаушы (қайырымдылық жасаушылар) берген капиталдың бастапқы мөлшерінің құнын он пайыздан астамға төмендету болуы мүмкін.  2. Нысаналы капиталды (эндаументті) тарату туралы шешімді осы баптың 1-тармағында көрсетілген негіздердің бірі болған кезде ұйымның құрылтай немесе ішкі құжаттарына осыған уәкілеттік берілген қайырымдылық ұйымының басқару органы қабылдайды.  3. Басқарушы компанияның не қайырымдылық ұйымының нысаналы капиталды (эндаументті) (немесе) осы Заң нормаларын қалыптастыру және пайдалану жөніндегі жарғының талаптарын өрескел немесе бірнеше рет бұзуы соттың шешімі бойынша нысаналы капиталды (эндаументті) тарату үшін негіз бола алады.  4. Таратылуға жататын нысаналы капитал (эндаумент), егер қайырымдылық, сыйға тарту, өсиет шартында (шарттарында) өзгеше көзделмесе, осындай капиталды қалыптастырған қайырымдылық ұйымдары арасында жасалған шартқа сәйкес басқа нысаналы капиталға (эндаументке) берілуі мүмкін.  5. Таратылуға жататын нысаналы капиталды (эндаументті) кәсіпкерлік қызметте пайдалануға болмайды. | 21-бап. Нысаналы капиталды (эндаументті) тарату  Алып тасталсын. | «Нысаналы капитал қорлары туралы» ҚРЗЖ-на сәйкес келтіру |
|  | 28-бап. | 28-бап. Меценаттық қызмет объектілері  Осы Заңның 4 бабының 2 тармағына сәйкес меценаттық қызмет объектілері:  1) ғылым, білім, мәдениет, өнер, спорт объектілері, тарихи және этномәдени ескерткіштер, сондай-ақ көрсетілген салаларда жұмыс істейтін не олардың дамуына үлес қосқан Қазақстан Республикасының азаматтары, шетелдіктер, азаматтығы жоқ адамдар, қандастар;  …  4) авариялар және (немесе) дүлей зілзала салдарынан зардап шеккен және шұғыл қайырымдылық көмекті талап ететін қайырымдылық объектілері;  5) басқа объектілер. | 28-бап. Меценаттық қызмет объектілері  Осы Заңның 4-бабының 2-тармағына сәйкес меценаттық қызмет объектілері:  1) ғылым, білім, мәдениет, өнер, спорт, денсаулық сақтау, мұражай және мұрағат ісі, қоршаған ортаны қорғау, табиғат пайдалану объектілері, тарихи және этномәдени ескерткіштер, сондай-ақ көрсетілген салаларда жұмыс істейтін не олардың дамуына үлес қосқан Қазақстан Республикасының азаматтары, шетелдіктер, азаматтығы жоқ адамдар, қандастар;  …  4) авариялар және (немесе) дүлей зілзала салдарынан зардап шеккен және шұғыл қайырымдылық көмекті талап ететін қайырымдылық объектілері.  5) алып тасталсын. | «Қайырымдылық туралы» ҚРЗ 20-бабын алып тастауға байланысты меценаттық қызмет объектілерін денсаулық сақтау, мұражай және мұрағат ісі, қоршаған ортаны қорғау, табиғат пайдалану объектілерімен кеңейту қажет.  Бұдан басқа, меценаттық қызмет объектілерін әртүрлі түсіндіруді болдырмау мақсатында 28-баптың 5) тармақшасы алып тасталуы тиіс. |

**Қазақстан Республикасы**

**Ғылым және жоғары білім министрі С. Нұрбек**